gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 6472, del 03-03-2011 (2011/2119)

Notificació de la sentència dictada en el rotlle d'apel·lació número 762/2010.
------------------------------------------------------------------------------

### Dades del document

Número de DOGV
:   6472

Data del DOGV
:   03-03-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/2119


Organisme emissor
:   Audiència Provincial de València

Tipus de document
:   Edicte

Notificació de la sentència dictada en el rotlle d'apel·lació número 762/2010. [2011/2119]  
La Secció Sisena de l'Audiència Provincial de València ha dictat, en el rotlle d'apel·lació número 762/10, la sentència que té l'encapçalament i la part dispositiva que són com segueix:  
«València, 4 de febrer de 2011  
La Secció Sisena de l'Audiència Provincial de València, integrada pels magistrats anotats al marge, sent ponent María Mestre Ramos, ha vist el present recurs d'apel·lació interposat contra la sentència de 25 de març de 2010 dictada en actuacions de judici ordinari 695-2009 tramitats pel Jutjat de Primera Instància 2 dels de Gandia.  
Han sigut part en el recurs, com a apel·lant demandant Pilar del Saz Pérez representada pel procurador dels tribunals Onofre Marmaneu Laguía i assistida de la lletrada María José Martoreli Barrés; com a demandada apel·lada l'entitat mercantil Allianz Seguros representada per la procuradora dels tribunals Margarita Sanchos Mendoza i assistida pel lletrat Javier Moráguez Nadal; i apel·lat demandat Nicanor Berzosa Usero que no ha comparegut en aquesta alçada. Disposem  
1. Estimar parcialment el recurs d'apel·lació interposat per Pilar de Saz Pérez.  
2. Revocar parcialment la sentència de 25 de març de 2010 i en conseqüència es condemna la mercantil Allianz Seguros a pagar a la part actora els interessos de l'article 20 LCS.  
3. En aquesta alçada no es fa expressa imposició en costes.  
aquesta sentència és ferma i en contra no cap recurs.  
Aquesta és la nostra sentència, que pronunciem, manem i firmem».  
No s'hi pot interposar un recurs de cassació.  
I per a la seua publicació en el Diari Oficial de la Comunitat Valenciana, a l'objecte de notificar la part que no ha comparegut com a apel·lat demandat Nicanor Berzosa Usero. Apel·lat.  
València, 14 de febrer de 2011.- La secretària: Eugenia Rosa Martín Landete.
Diari Oficial de la Generalitat Valenciana


Sumari del DOGV 6461, del 16-02-2011 (2011/1652)

RESOLUCIÓ de 4 de febrer de 2011, de la Universitat de València, per la qual nomena Miguel Ángel Sanz Alonso professor titular d'universitat, de l'Àrea de coneixement Medicina.
--------------------------------------------------------------------------------------------------------------------------------------------------------------------------------

### Dades del document

Número de DOGV
:   6461

Data del DOGV
:   16-02-2011

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2011/1652


Data del document
:   04-02-2011

Organisme emissor
:   Universitat de València

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ de 4 de febrer de 2011, de la Universitat de València, per la qual nomena Miguel Ángel Sanz Alonso professor titular d'universitat, de l'Àrea de coneixement Medicina.  
 [2011/1652]  
D'acord amb la proposta formulada per la comissió encarregada de jutjar el concurs d'accés convocat per la Resolució de la Universitat de València d'1 de setembre de 2010 (BOE 10 de setembre de 2010), per a la provisió de la plaça número 1344 de professor titular d'universitat (concurs núm. 74/2010), i una vegada que el concursant proposat ha acreditat que posseeix tots els requisits establerts a la base novena de la convocatòria, aquest Rectorat, fent ús de les atribucions que li confereix l'article 65 de la Llei Orgànica 6/2001, de 21 de desembre, d'Universitats (BOE 24 de desembre), i altres disposicions que la despleguen, resol:  
Nomenar Miguel Ángel Sanz Alonso professor titular d'Universitat, de l'Àrea de coneixement Medicina, adscrita al departament Medicina  
Contra la present resolució que esgota la via administrativa, es podrà interposar recurs potestatiu de reposició davant del rector de la Universitat de València en el termini d'un mes des de la seua publicació en el Butlletí Oficial de l'Estat, o interposar recurs contenciós administratiu davant del Jutjat Contenciós Administratiu de València, en el termini de dos mesos des de la seua publicació en el Butlletí Oficial de l'Estat.  
València, 4 de febrer de 2011.- El rector: Esteban Jesús Morcillo Sánchez.
Diari Oficial de la Generalitat Valenciana


Sumari del DOGV 6478, del 11-03-2011 (2011/2833)

Licitació del servei d'impartició d'accions formatives dirigides a treballadors ocupats a la Comunitat Valenciana.
------------------------------------------------------------------------------------------------------------------

### Dades del document

Número de DOGV
:   6478

Data del DOGV
:   11-03-2011

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2011/2833


Data del document
:   01-03-2011

Organisme emissor
:   Federació de Comerc, Hostaleria i Turisme de CCOO del País Valencià

Tipus de document
:   Anunci

Descriptors 

:   * contracte administratiu

Licitació del servei d'impartició d'accions formatives dirigides a treballadors ocupats a la Comunitat Valenciana. [2011/2833]  
1. Entitat adjudicadora  
Federació de Comerç, Hostaleria i Turisme de Comissions Obreres País Valencià / FECOHT-CCOO.  
   
2. Objecte del contracte  
Impartició de la formació per professors i tutors, posada a disposició de les aules degudament equipades, aportació de materials didàctics, equips i qualsevol altre element necessari per a dur a terme la correcta execució d'accions formatives dirigides a treballadors ocupats de la Comunitat Valenciana.  
3. Tramitació, procediment i forma d'adjudicació  
a) Tramitació: ordinària.  
b) Procediment: obert.  
c) Forma: concurs.  
4. Obtenció de documentació  
Plec de condicions.  
5. Petició  
A través del correu electrònic (), o recollida a les oficines de la Federació de Comerç, Hostaleria i Turisme de Comissions Obreres del País Valencià (plaça de Nàpols i Sicília, 5, 46952 València). Les propostes s'han de presentar a l'adreça indicada en la clàusula 5.c).  
6. Data límit d'obtenció de documentació  
Fins a les 14.00 hores del tercer dia posterior a aquesta publicació (si el dia esmentat és dissabte o festiu, es prorrogarà automàticament al primer dia hàbil).  
7. Presentació de les propostes  
a) Data límit de presentació: fins a les 14.00 hores del seté dia natural comptador des de l'endemà d'aquesta publicació (si el seté dia és dissabte o festiu, es prorrogarà automàticament al primer dia hàbil).  
b) Documentació que cal presentar: l'assenyalada en el plec de condicions.  
c) Lloc de presentació: FECOHT-CCOO, plaça de Cristino Martos, 4, 3r, 28232 Madrid.  
8. Resolució de les ofertes  
Segons el plec de condicions.  
Madrid, 1 de març 2011.- El secretari de Formació de FECOHT-CCOO: Tomás Valencia Barrios.
Diari Oficial de la Generalitat Valenciana


Sumari del DOGV 6518, del 11-05-2011 (2011/3039)

Notificació de la sentència dictada en el judici ordinari número 936/2008.
--------------------------------------------------------------------------

### Dades del document

Número de DOGV
:   6518

Data del DOGV
:   11-05-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/3039


Organisme emissor
:   Jutjat de Primera Instància i Instrucció número 1 de Vinaròs

Tipus de document
:   Edicte

Notificació de la sentència dictada en el judici ordinari número 936/2008. [2011/3039]  
Procediment ordinari 000936/2008  
Part demandant: Dumipro, SL.  
Part demandada: Dartis Mediterránea, SL.  
Sobre: ordinaris.  
En el judici a què es fa referència s'ha dictat la sentència que té la dispositiva que, literalment, és com segueix:   
«Estime la demanda presentada en representació de la mercantil Dumipro, SL, i en conseqüència condemne l'entitat mercantil Dartis Mediterránea, SL, a pagar a l'actora la quantitat de set mil huit-cents noranta-tres euros i trenta-quatre cèntims (7.893,34 euros), més els interessos legals fins a fer-ne el pagament complet de la quantitat indicada així com al pagament de les costes processals.  
Notifiqueu-la a les parts, i feu-los saber que contra aquesta resolució es pot interposar un recurs d'apel·lació davant de l'Audiència Provincial de Castelló, que cal preparar davant d'aquest Jutjat, dins del termini de cinc dies des que es notifique la sentència».  
Atés que es desconeix el domicili o la residència actuals de la part demandada, mitjançant la diligència d'ordenació del secretari judicial, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha ordenat la publicació d'aquest edicte al tauler d'anuncis del Jutjat per a portar a efecte la diligència de notificació de la sentència 92/2009.  
  
Vinaròs, 3 de febrer de 2011.- La secretària judicial: Lourdes Vicente García.
Diari Oficial de la Generalitat Valenciana


Sumari del DOGV 6539, del 09-06-2011 (2011/6663)

RESOLUCIÓ de 31 de maig de 2011, de la Conselleria de Cultura i Esport, per la qual s'accepta la donació d'un conjunt de publicacions periòdiques.
--------------------------------------------------------------------------------------------------------------------------------------------------

### Dades del document

Número de DOGV
:   6539

Data del DOGV
:   09-06-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/6663


Data del document
:   31-05-2011

Organisme emissor
:   Conselleria de Cultura i Esport

Tipus de document
:   Resolució

RESOLUCIÓ de 31 de maig de 2011, de la Conselleria de Cultura i Esport, per la qual s'accepta la donació d'un conjunt de publicacions periòdiques. [2011/6663]  
José María Adán García ha tingut la generositat d'oferir a la Generalitat, de manera gratuïta, la donació d'un conjunt de publicacions periòdiques, que consisteix en 12 títols.  
D'acord amb l'informe emés per la Direcció General del Llibre, Arxius i Biblioteques, l'esmentada donació és de gran interés per a la Generalitat ja que n'incrementa el patrimoni bibliogràfic i documental.  
  
L'article 43.1 de la Llei 14/2003, de 10 d'abril, de Patrimoni de la Generalitat, estableix «que l'acceptació d'herències, llegats i donacions a favor de la Generalitat correspon a la conselleria competent en matèria de patrimoni, quan comprenga béns immobles o títols valors, tot i que el testador o el donant haja indicat una altre òrgan de la Generalitat, sense perjudici que en l'adscripció s'hi tinga en compte l'esmentada voluntat. En el cas que comprenga únicament uns altres béns mobles, l'acceptació serà acordada pel departament o per l'organisme a què és destinen».  
  
Fent ús de les competències que s'assignen a la Conselleria de Cultura i Esport pel Decret 119/2007, de 27 de juliol, pel qual s'aprova el Reglament Orgànic i Funcional de la Conselleria de Cultura i Esport, resolc:  
  
Primer  
Acceptar la donació de José María Adán García d'un conjunt de publicacions periòdiques, les dades tècniques de la qual s'adjunten com a document inseparable d'aquesta resolució. El valor de l'esmentada donació es calcula en tres mil euros (3.000 €).  
  
Segon  
Aquesta resolució produirà efectes l'endemà de la notificació al donant, en els termes que preveuen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i en l'article 623 del Codi Civil.  
  
Tercer  
La present acceptació serà comunicada a la Conselleria d'Economia, Hisenda i Ocupació.  
  
València, 31 de maig de 2011.- La consellera de Cultura i Esport: Trinidad Miró Mira.
Diari Oficial de la Generalitat Valenciana


Sumari del DOGV 6470, del 01-03-2011 (2011/1815)

Notificació de la sentència dictada en el judici de divorci contenciós número 924/2009.
---------------------------------------------------------------------------------------

### Dades del document

Número de DOGV
:   6470

Data del DOGV
:   01-03-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/1815


Organisme emissor
:   Jutjat de Primera Instància Número 24 de València

Tipus de document
:   Edicte

Notificació de la sentència dictada en el judici de divorci contenciós número 924/2009. [2011/1815]  
Divorci contenciós 000924/2009  
Part demandant: Luis López Valero.  
Part demandada: Anec Clemencia Pineda.  
Sobre: divorcis no consensuats.   
En el judici a què es fa referència s'ha dictat la resolució que té el text que, literalment, és com segueix:  
«Dispositiva  
Estime la demanda formulada per la procuradora Natalia del Moral Aznar, en nom i representació de Luis López Valero contra Anec Clemencia Pineda, i declare dissolt per causa de divorci el matrimoni format pels cònjuges esmentats, amb tots els efectes legals, amb l'atribució a Anec Clemencia Pineda de l'ús i gaudi del domicili familiar. Cada part pagarà les costes processals produïdes a instàncies seues i les comunes a mitges.  
Mode d'impugnació: mitjançant un recurs d'apel·lació davant d'aquest Jutjat; no obstant això, es portarà a terme el que s'ha disposat. El recurs s'haurà d'interposar per escrit dins del termini de cinc dies, i s'hi indicarà la infracció comesa al parer del recurrent. Sense aquests requisits no s'admetrà el recurs (articles 451 i 452 de la LECn). Haurà d'efectuar-se la consignació de 50 euros en la clau 02 del compte de dipòsits i consignacions d'aquest Jutjat, segons disposa la Llei Orgànica 1/2009, de 3 de novembre, i acreditar aquesta consignació, exceptuant-ne el cas d'aquells litigants que tinguen el benefici de justícia gratuïta. En el cas que no s'efectue el dipòsit es podrà esmenar el defecte en el termini de dos dies, i no s'admetrà a tràmit si no s'esmena.  
Aquesta és la sentència, que pronuncie, mane i firme».  
Atés que es desconeix el domicili o la residència actuals de la part demandada, mitjançant la provisió de 8 de febrer de 2011 el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'aquest edicte en el Diari Oficial de la Comunitat Valenciana, per a portar a efecte la diligència de notificació de sentència a Anec Clemencia Pineda Gutiérrez.  
València, 8 de febrer de 2011.- La secretària judicial: M.ª Dolores Valle Contreras.
Diari Oficial de la Generalitat Valenciana


Sumari del DOGV 6614, del 22-09-2011 (2011/9623)

Citació recurs contenciós administratiu. Expedient de regulació d'ocupació número 79/2008 (DMC).
------------------------------------------------------------------------------------------------

### Dades del document

Número de DOGV
:   6614

Data del DOGV
:   22-09-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/9623


Organisme emissor
:   Conselleria d'Educació, Formació i Ocupació

Tipus de document
:   Anunci

Citació recurs contenciós administratiu. Expedient de regulació d'ocupació número 79/2008 (DMC). [2011/9623]  
Intentada la notificació a l'interessat per dos vegades, sense que esta s'haja pogut realitzar per causes no imputables a l'administració, de l'acte administratiu que a continuació s'indica, es procedix a la publicació d'un extracte de l'acte en el Diari Oficial de la Comunitat Valenciana, de conformitat amb l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en relació amb l'article 61 del dit text legal.  
Els interessats podran comparéixer en esta Direcció Territorial d'Ocupació i Treball (Regulació d'Ocupació), situada a València, av. Baró de Càrcer, 36, per a coneixement del text íntegre de l'acte i per a constància del dit coneixement; tot això de conformitat amb el que disposa l'article 59.1 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la nova redacció donada per la Llei 4/1999, de 14 de gener, de modificació de la Llei 30/1992.  
Conselleria d'Educació, Formació i Ocupació. Direcció Territorial d'Ocupació i Treball (Regulació d'Ocupació).  
Acte administratiu: emplaçament recurs contenciós administratiu expedient de regulació d'ocupació núm. 79/2008.  
Interessat: Dolores Monzo Calatayud.  
Últim domicili conegut: c/ José Simó Marín, 14, 46113 - Ontinyent.  
  
València, 8 de setembre de 2011.- El director territorial d'Ocupació i Treball: Jorge Ramos Jiménez.
Diari Oficial de la Generalitat Valenciana


Sumari del DOGV 6677, del 23-12-2011 (2011/12121)

RESOLUCIÓ de 7 de desembre de 2011, de la Universitat de València, per la qual s'ordena la publicació de la relació de llocs de treball del personal docent i investigador.
---------------------------------------------------------------------------------------------------------------------------------------------------------------------------

### Dades del document

Número de DOGV
:   6677

Data del DOGV
:   23-12-2011

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2011/12848


Data del document
:   07-12-2011

Organisme emissor
:   Universitat de València

Tipus de document
:   Resolució

Descriptors 

:   * Universitat de València
    * concurs administratiu

RESOLUCIÓ de 7 de desembre de 2011, de la Universitat de València, per la qual s'ordena la publicació de la relació de llocs de treball del personal docent i investigador. [2011/12116]
Aprovada la relació de llocs de treball del personal docent i investigador d'aquesta Universitat, de conformitat amb les previsions contingudes en Llei Orgànica 4/2007, de 12 d'abril, per la qual es modifica la Llei Orgànica 6/2001, de 21 de desembre, d'Universitats i Llei 2/2003, de 28 de gener, de Consells Socials de les Universitats Públiques Valencianes, per acord del Consell de Govern de 29 de novembre i, a fi de complir el que disposa l'article 15.3 de la Llei 30/1984, de 2 d'agost, de Mesures de Reforma de la Funció Pública.
Aquest Rectorat, fent ús de les competències atorgades per l'article 94 dels Estatuts d'esta Universitat, aprovats per Decret 128/2004, de 30 de juliol, del Consell de la Generalitat, ha resolt ordenar la publicació en el Diari Oficial de la Comunitat Valenciana la relació de llocs de treball del personal docent i investigador de la Universitat de València inclosa en l'annex d'aquesta Resolució.
Contra la present Resolució que posa fi a la via administrativa i contra els acords que es fan públics podrà interposar-se recurs contenciós administratiu, en el termini de dos mesos des de l'endemà de la seua publicació, davant de la Sala Contenciosa Administrativa del Tribunal Superior de Justícia de la Comunitat Valenciana (articles 10.1.b i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, en relació amb l'article 2.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú).
València, 7 de desembre de 2011.- El rector: Jesús Esteban Morcillo Sánchez.
Diari Oficial de la Generalitat Valenciana


Sumari del DOGV 6677, del 23-12-2011 (2011/12532)

Notificació d'acord d'iniciació. Expedient sancionador número D-559/2011.
-------------------------------------------------------------------------

### Dades del document

Número de DOGV
:   6677

Data del DOGV
:   23-12-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/12264


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació d'acord d'iniciació. Expedient sancionador número D-559/2011. [2011/12966]  
De conformitat amb el que disposen els articles 59.5 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, es fa pública la notificació en extracte de l'acte dictat en l'expedient sancionador que s'indica, instruït per la Conselleria d'Infraestructures, Territori i Medi Ambient a la persona o entitat denunciada que a continuació s'allista, ja que s'ha intentat la notificació en l'última adreça coneguda, però aquesta no s'ha pogut practicar.  
  
Expedient número: D-559/2011.  
Entitat o persona interessada: Dagoberto Hernández Calvo.  
Última adreça coneguda: carrer dels Emilis, número 36, baixos, 03050, Torrevieja, Alacant.  
Assumpte: acord d'iniciació de l'expedient sancionador dictat per la directora territorial el 20 de setembre de 2011.  
  
L'expedient es troba en el Negociat de Sancions i Recursos de la Conselleria d'Infraestructures, Territori i Medi Ambient, carrer de Churruca, número 29, 03571 Alacant, on heu de comparéixer per a conéixer el contingut íntegre de l'acte en el termini de deu dies hàbils, comptadors des de l'endemà de la publicació d'aquest edicte en el Diari Oficial de la Comunitat Valenciana.  
Si, transcorregut aquest termini, no heu comparegut, la notificació s'entendrà produïda a tots els efectes legals des de l'endemà del venciment del termini assenyalat per a comparéixer.  
S'informa la persona interessada del dret que l'assisteix d'aportar les al·legacions que estime convenients en la seua defensa o, si escau, a interposar recurs; tot això dins del termini legalment establit. Transcorregut aquest sense haver fet ús d'aquest dret, es dictarà la resolució oportuna.  
  
Alacant, 30 de novembre de 2011.- La directora territorial: Elisa Díaz González.
Diari Oficial de la Generalitat Valenciana


Sumari del DOGV 6437, del 13-01-2011 (2010/13856)

Notificació de la resolució. Expedient sancionador número D-535/2010.
---------------------------------------------------------------------

### Dades del document

Número de DOGV
:   6437

Data del DOGV
:   13-01-2011

Secció del DOGV
:   V. ANUNCIS - C) ALTRES ASSUMPTES

Número del document
:   2010/13452


Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Anunci

Notificació de la resolució. Expedient sancionador número D-535/2010. [2010/13690]  
De conformitat amb el que disposen els articles 59.5 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, es fa pública la notificació en extracte de l'acte dictat en l'expedient sancionador que s'indica, instruït per la Conselleria de Medi Ambient, Aigua, Urbanisme i Habitatge a la persona o entitat denunciada que a continuació s'allista, ja que s'ha intentat la notificació en l'última adreça coneguda, però aquesta no s'ha pogut practicar.  
Expedient número: D-535/2010.  
Entitat o persona interessada: Damian Hristov Stoyanov.  
Última adreça coneguda: carrer del Ferrocarril d'Alcoi, número 125, 3r, porta 5, 46482, Gandia, València.  
Assumpte: resolució de l'expedient sancionador dictat pel director territorial el 15 d'octubre de 2010.  
L'expedient es troba en el Negociat de Sancions i Recursos de la Conselleria de Medi Ambient, Aigua, Urbanisme i Habitatge, carrer Churruca, número 29, 03791 Alacant, on heu de comparéixer per a conéixer el contingut íntegre de l'acte en el termini de 10 dies hàbils, comptadors des de l'endemà de la publicació d'aquest edicte en el Diari Oficial de la Comunitat Valenciana.  
Si transcorregut aquest termini no heu comparegut, la notificació s'entendrà produïda a tots els efectes legals des de l'endemà del venciment del termini assenyalat per a comparéixer.  
S'informa la persona interessada del dret que l'assisteix d'aportar les al·legacions que estime convenients en la seua defensa o, si escau, a interposar recurs; tot això dins del termini legalment establit. Transcorregut aquest sense haver fet ús d'aquest dret, es dictarà la resolució oportuna.  
Alacant, 17 de novembre de 2010.- El director territorial: Ramón Rizo Aldeguer.